laion/Wikipedia-Exotic huggingface dataset:
ঝাং-স্তোন-ব্ক্রা-শিস-র্দো-র্জে

ঝাং-স্তোন-ব্ক্রা-শিস-র্দো-র্জে (ওয়াইলি: zhang ston bkra shis rdo rje) (১০৯৭-১১৬৭) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন। ঝাং-স্তোন-ব্ক্রা-শিস-র্দো-র্জে ১০৯৭ খ্রিষ্টাব্দে তিব্বতের ব্লা-দো-স্নুল-ম্ত্শো-গ্লিং-দ্গু (ওয়াইলি: bla do snul mtsho gling dgu) অঞ্চলের য়ার-'ব্রোগ-দো-নাং (ওয়াইলি: yar 'brog do nang) নামক স্থানে জন্মগ্রহণ করেন। তার পিতার নাম ছিল ঝাং-স্তোন-দ্ঙ্গো-গ্রুব (ওয়াইলি: zhang ston dngo grub) এবং মাতার নাম ছিল শু-মো-ন্যা-রে-ল্চাম (ওয়াইলি: shu mo nya re lcam)। তিনি ল্চে-স্গোম-নাগ-পো ওয়াইলি: lce sgom nag po) নামক ভিক্ষুর নিকট সূত্র ও তন্ত্র সম্বন্ধে অধ্যয়ন করেন। ১১২১ খ্রিষ্টাব্দে তিনি ল্চে-ব্ত্সুন-সেং-গে-দ্বাং-ফ্যুগ নামক এক র্ন্যিং-মা সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষাগ্রহণ করেন। তিনি র্দ্জোগ্স-পা-ছেন-পো-স্ন্যিং-থিগ-গি-লো-র্গ্যুস-ছেন-মো (ওয়াইলি: rdzogs pa chen po snying thig gi lo rgyus chen mo) নামক র্ন্যিং-মা ধর্মসম্প্রদায়ের অতিযোগ তত্ত্বের ইতিহাস সম্পর্কিত গ্রন্থ রচনা করেন। তার উল্লেখযোগ্য দুই শিষ্য ছিলেন ন্যি-মা-'বুম (ওয়াইলি: nyi ma 'bum) নামক তার পুত্র এবং ল্চে-স্গোম-শেস-রাব-র্দো-র্জে (ওয়াইলি: lce sgom shes rab rdo rje)। Leschly, Jakob (2007-08)। "Zhangton Tashi Dorje"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005, p. 86 ff. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p. 559 ff. Roerich, George, trans. The Blue Annals. 2nd ed. Delhi: Motilal Banarsidass, 1996, p. 193 ff.
ন্যি-মা-'বুম

ন্যি-মা-'বুম (ওয়াইলি: nyi ma 'bum) (১১৫৮-১২১৩) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন। ন্যি-মা-'বুম র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ঝাং-স্তোন-ব্ক্রা-শিস-র্দো-র্জের পুত্র ছিলেন। তার মাতার নাম ছিল র্গ্যাল-মো-দ্ব্যাং (ওয়াইলি: rgyal mo dbyang)। এগারো বছর বয়স পর্যন্ত তিনি তার পিতার নিকট বি-মা-স্ন্যিং-থিগ তত্ত্ব সম্বন্ধে শিক্ষা গ্রহণ করেন এবং এই তত্ত্বের ওপর ত্শিগ-দোন-ছেন-মো (ওয়াইলি: tshig don chen mo) নামক একটি টিকাভাষ্য রচনা করেন। ১১৬৭ খ্রিষ্টাব্দে পিতার মৃত্যুর পর তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের নিকট শিক্ষালাভ করেন। পরবর্তীকালে তিনি র্ঙ্গোগ-র্দো-র্জে-সেং-গে (ওয়াইলি: (rngog rdo rje seng ge) নামক ভিক্ষুর নিকট মাল-লো-ত্সা-বা-ব্লো-গ্রোস-গ্রাগ্স-পা দ্বারা প্রচারিত চক্রসম্বর তন্ত্র এবং হেবজ্র তন্ত্রের ওপর নির্ভরশীল মার্গফল তত্ত্ব সম্বন্ধে অধ্যয়ন করেন। ত্রিশ বছর বয়সে তিনি খা-রাগ-দ্বোন-'ব্রুগ-গি-স্ক্যি-স্তোন (ওয়াইলি: kha rag dbon 'brug gi skyi ston) নামক এক ভিক্ষুর নিকট অধ্যয়ন করেন। Leschly, Jakob (2007-08)। "Nyima Bum"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 88–89. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 194..
আই লাভ ইউ (দ্ব্যর্থতা নিরসন)

আই লাভ ইউ বলতে নিচের নিবন্ধগুলি বুঝাতে পারে: আই লাভ ইউ (১৯১৮-এর চলচ্চিত্র), ক্যাথারিন কার লিখিত একটি নির্বাক চলচ্চিত্র আই লাভ ইউ (১৯৭৯-এর চলচ্চিত্র), ভায়ুনান্দানা রাও পরিচালিত একটি টলিউড চলচ্চিত্র আই লাভ ইউ (১৯৮১-এর চলচ্চিত্র), আরনালদো জাবর পরিচালিত একটি ব্রাজিলীয় চলচ্চিত্র আই লাভ ইউ (১৯৮২-এর চলচ্চিত্র), ওয়াহিদ মুরাদ অভিনীত একটি পাকিস্তানি উর্দু চলচ্চিত্র আই লাভ ইউ (১৯৮৬-এর চলচ্চিত্র), মার্কো ফেররেরি পরিচালিত একটি ফরাসি-ইতালীয় চলচ্চিত্র আই লাভ ইউ (১৯৯২-এর চলচ্চিত্র), প্রশান্ত অভিনীত একটি ভারতীয় হিন্দি ভাষার চলচ্চিত্র আই লাভ ইউ (২০০১-এর চলচ্চিত্র), ওহ জি-হো অভিনীত একটি দক্ষিণ কোরীয় চলচ্চিত্র আই লাভ ইউ (২০০২-এর চলচ্চিত্র), ঝাঙ ইউয়ান পরিচালিত একটি চীনা চলচ্চিত্র আই লাভ ইউ (২০০৫-এর ক্রোয়েশীয় চলচ্চিত্র), একটি ক্রোয়েশীয় চলচ্চিত্র আই লাভ ইউ (২০০৫-এর ভারতীয় চলচ্চিত্র), হারা পাটনায়েক পরিচালিত একটি ভারতীয় ওড়িয়া চলচ্চিত্র আই লভ ইউ (২০০৭-এর বাংলা চলচ্চিত্র), রবি কিনাগী পরিচালিত একটি বাংলা চলচ্চিত্র আই লাভ ইউ (২০০৭-এর মোজাম্বিক চলচ্চিত্র), ইউনেস্কোর জন্য তৈরি এবং রোজেরিও মাঞ্জাতে পরিচালিত একটি শর্ট ফিল্ম আই লাভ ইউ (২০০৮-এর চলচ্চিত্র), আরবাজ খান অভিনীত একটি পাকিস্তানি পশতু চলচ্চিত্র আই লাভ ইউ (২০১২-এর চলচ্চিত্র), সাকিব খান অভিনীত একটি বাংলাদেশী চলচ্চিত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মে-লোং-র্দো-র্জে

মে-লোং-র্দো-র্জে (ওয়াইলি: me long rdo rje) (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পণ্ডিত ছিলেন। মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা (ওয়াইলি: za lung pa) এবং সে-লুং-পা (ওয়াইলি: se lung pa) নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা (ওয়াইলি: seng ge ras pa), 'খ্রুল-ঝিগ-দার-মা (ওয়াইলি: 'khrul zhig dar ma), স্প্রুল-স্কু-র্গ্যা-ম্ত্শো (ওয়াইলি: sprul sku rgya mtsho) প্রভৃতি পণ্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং (ওয়াইলি: grags yang dzong) নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ (ওয়াইলি: me long snying thig) নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: 'jam dbyangs mkhyen brtse' dbang po) পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা। Garry, Ron (2007-08)। "Melong Dorje"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 566–568. Bradburn, Leslie, ed. Masters of the Nyingma Lineage. Cazadero: Dharma Publications, p. 146. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 196–197.
ব্রাগ-স্তেং-পা-য়োন-তান-ত্শুল-খ্রিম্স

ব্রাগ-স্তেং-পা-য়োন-তান-ত্শুল-খ্রিম্স (ওয়াইলি: brag steng pa yon tan tshul khrims) একাদশ শতকে ব্কা'-গ্দাম্স ধর্মসম্প্রদায়ের একজন তিব্বতী বৌদ্ধ ভিক্ষু ছিলেন। তিনি বিখ্যাত তিব্বতী অনুবাদক রিন-ছেন-ব্জাং-পোর শিষ্য ছিলেন ও মাল-লো-ত্সা-বা-ব্লো-গ্রোস-গ্রাগ্স-পার শিক্ষক ছিলেন। Gardner, Alexander (2010-06)। "Draktengpa Yonten Tsultrim"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Roerich, George, trans. 1996. The Blue Annals. 2nd ed. Delhi: Motilal Banarsidas, p. 354. Vitali, Roberto. 2001. "Sa skya and the mNga' ris skor gsum legacy: The Case of Rin chen bzang po's Flying Mask." Lungta 14, pp. 5–44
মাল-লো-ত্সা-বা-ব্লো-গ্রোস-গ্রাগ্স-পা

মাল-লো-ত্সা-বা-ব্লো-গ্রোস-গ্রাগ্স-পা (ওয়াইলি: mal lo tsA ba blo gros grags pa) একাদশ শতাব্দীর একজন বিখ্যাত তিব্বতী অনুবাদক ছিলেন। মাল-লো-ত্সা-বা-ব্লো-গ্রোস-গ্রাগ্স-পা বজ্রপঞ্জর মহাকাল তত্ত্ব সম্বন্ধে শিক্ষা লাভ করেন বিখ্যাত তিব্বতী অনুবাদক রিন-ছেন-ব্জাং-পোর শিষ্য ব্রাগ-স্তেং-পা-য়োন-তান-ত্শুল-খ্রিম্সের নিকট হতে। তিনি ক্লোগ-স্ক্যিয়া-শেস-রাব-ব্র্ত্সেগ্স-পা (ওয়াইলি: klog skyia shes rab brtsegs pa) নামক এক তিব্বতী পণ্ডিত এবং ফাম-'থিং-পা (ওয়াইলি: pham 'thing pa) নামক এক নেওয়ারী পণ্ডিতের নিকট চক্রসম্বর তন্ত্র সম্বন্ধে অধ্যয়ন করেন। এরপর তিনি নেপাল যাত্রা করে ফাম-'থিং-পার ভ্রাতা ও নারো পার শিষ্য বোধিভদ্রের নিকট হতে এই তত্ত্ব সম্বন্ধে বিস্তারিত জ্ঞান লাভ করেন। তিনি দানশীল নামক বিখ্যাত ভারতীয় বৌদ্ধের নিকট হতে ন্যি-মা-স্বাস-পা (ওয়াইলি: nyi ma sbas pa) নামক শিক্ষালাভ করেন। মাল-লো-ত্সা-বা-ব্লো-গ্রোস-গ্রাগ্স-পা সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো এবং তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর শিক্ষক ছিলেন। এছাড়াও তিনি গ্ন্যান-ফুল-ছুং-বা (ওয়াইলি: gnyan phul chung ba) এবং স্ম্যাল-পা-ন্যি-মা-'বার (ওয়াইলি: smyal pa nyi ma 'bar) নামক দুই ভিক্ষুকেও শিক্ষাদান করেন। Gardner, Alexander (2010-06)। "Mel Lotsāwa Lodro Drakpa"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Vitali, Roberto. 2001. "Sa skya and the mNga' ris skor gsum legacy: The Case of Rin chen bzang po's Flying Mask." Lungta 14, pp. 5-44. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 383, 1051. Stearns, Cyrus. 2001. Luminous Lives: The Story of the Early Masters of the Lam 'bras Traditions in Tibet. Boston: Wisdom Publications.
মাসিক মোহাম্মদী

মাসিক মোহাম্মদী ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারার প্রসার বৃদ্ধি মোহাম্মদী পত্রিকার উদ্দেশ্য ছিল। ১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে। ১৯০৩ খ্রিষ্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তার “আলতাফী প্রেসে” মাসিক মোহাম্মদী মুদ্রণের সুযোগ করে দেন। মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন। বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাৎপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী। সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ। http://bn.banglapedia.org/index.php?title=মোহাম্মদী আবু জাফর সম্পাদিত গ্রন্থ মাওলানা মোহাম্মদ আকরম খাঁ, প্রকাশক বাংলা একাডেমী, ঢাকা। "সাহিত্যিক সাংবাদিক আকরম খাঁ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  "আজ মাওলানা আকরম খাঁ'র ১৪১তম জন্মবার্ষিকী"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  "মাওলানা মোহাম্মদ আকরম খাঁ"। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  সাংবাদিকতার পথিকৃৎ আকরম খাঁ[স্থায়ীভাবে অকার্যকর সংযোগ]
তারকাঁটা

তারকাঁটা মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় অভিনয় করেন। চলচ্চিত্রটি প্রযোজনা করেন শুকলা বানিক এবং পরিবেশনা ছিল জাজ মাল্টিমিডিয়া। এটি মুহাম্মদ মোস্তফা কামাল রাজের তৃতীয় চলচ্চিত্র। আরিফিন শুভ - ইব্রাহিম বিদ্যা সিনহা সাহা মীম - চাঁদ আরিফা পারভীন মৌসুমী লুবাবা দিয়া ফারুক আহমেদ - আসলাম শেখ ডা: এজাজুল ইসলাম - মুসা রাজ আহমেদ শরীফ কচি খন্দকার হাসান মাসুদ মো: নাজিম উদ্দিন রাজু তারকাঁটার সঙ্গীত আরেফিন রুমি কর্তৃক প্রযোজিত এবং লেজার ভিশন থেকে প্রকাশিত হয়েছিল। "'তারকাঁটা'য় মৌসুমী, শুভ ও মীম"। প্রথম আলো। ২৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৪।  "তারকাঁটা'য় মমতা শর্মা"। দৈনিক মানব জমিন। ২৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৪।  "তারকাঁটায় আরফিন শুভ"। ঢাকা টাইমস ২৪। সংগ্রহের তারিখ ২৫ এপ্রিল ২০১৪।  "বিশ্বজিৎকে নিয়ে স্বল্পদৈর্ঘ্য চলচ্চিত্র"। banglanews24.com। ২৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৪।  চলচ্চিত্র প্রবেশদ্বার ইন্টারনেট মুভি ডেটাবেজে তারকাঁটা (ইংরেজি) বাংলা মুভি ডেটাবেজে তারকাঁটা
রওশন এরশাদ

রওশন এরশাদ হলেন একজন বাংলাদেশী রাজনীতিবিদ যিনি দশম ও একাদশ জাতীয় সংসদের বিরোধী দলীয় নেতার দায়িত্ব পালন করেছেন। তিনি জাতীয় পার্টির প্রধান পৃষ্ঠপোষক এবং বাংলাদেশের সাবেক রাষ্ট্রপতি ও বাংলাদেশ সেনাবাহিনীর সাবেক সেনাপ্রধান হুসেইন মুহাম্মদ এরশাদের স্ত্রী, যার সঙ্গে তিনি ১৯৫৬ সালে বিবাহবন্ধনে আবদ্ধ হন। হুসেইন মুহাম্মদ এরশাদের রাষ্ট্রপতিত্ব কালীন সময়ে রওশন এরশাদ সমাজ কল্যাণ ও নারী-শিশুর অধিকার প্রতিষ্ঠার জন্য সচেষ্ট ছিলেন। তিনি 'বাংলাদেশ জাতীয় মহিলা সংস্থা' এর প্রধান পৃষ্ঠপোষক ছিলেন। ১৯৭৫ সালে তিনি 'সেনা পরিবার কল্যাণ সমিতি' (Armed Forces Family Welfare Association) এর প্রতিষ্ঠাতা প্রেসিডেন্ট নিযুক্ত হন। ১৯৮৫ সালের মে মাসে তিনি বন্যাকবলিত নোয়াখালী জেলার উড়ির চর ও হাতিয়া উপজেলা এলাকা পরিদর্শন করেন। একই বছর তিনি মাদকের অপব্যবহার সংক্রান্ত জাতিসংঘের বিশেষ কনভেনশনে অংশগ্রহণ করেন। তার ব্যক্তিগত আগ্রহের মাঝে রয়েছে সাহিত্য, এশীয় সঙ্গীত, এবং শিল্পকলা। তিনি ১৯৮৪ এবং ১৯৮৫ সালে হজ্জ্ব পালন করেন। Miazee, Manik (৬ জানুয়ারি ২০১৪)। "Rowshan Ershad to be opposition leader"। Dhaka Tribune। ৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  "সংরক্ষণাগারভুক্ত অনুলিপি" (পিডিএফ)। ৪ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জানুয়ারি ২০১৯।  "জিএম কাদেরই জাতীয় পার্টির চেয়ারম্যান, রওশন বিরোধীদলীয় নেতা: রাঙ্গা"। যুগান্তর। ৮ সেপ্টেম্বর ২০১৯। সংগ্রহের তারিখ ৮ সেপ্টেম্বর ২০১৯।  President of the People's Republic of Bangladesh Hussain Muhammad Ershad, First Lady Begum Raushan Ershad. Pamphlet, printed by Padma Printers Bangladesh, (no date). p. 28-31.
ক্রিস বেয়ার্ড

ক্রিস বেয়ার্ড (ইংরেজি: Chris Beard) কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান। বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন। ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে। ক্রিস বেয়ার্ড ইউনিভার্সিটি অব এডিনবার্গ থেকে ইন্টারন্যাশনাল বিজনেসে এমবিএ সম্পন্ন করেন। এ বিশ্ববিদ্যালয়ে তিনি জন ম্যাকফারলেন প্রাইজ ফর লিডারশিপ পুরস্কার পান। এর আগে তিনি ইউনিভার্সিটি অব ওটোয়া থেকে অর্থনীতি ও বায়োক্যামিস্ট্রি বিষয়ে পড়াশোনা করেন। https://blog.mozilla.org/blog/2014/04/14/mozilla-moving-forward/ "সংরক্ষণাগারভুক্ত অনুলিপি"। ১৫ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  http://www.cnet.com/uk/news/mozilla-names-insider-chris-beard-interim-ceo-after-eich-flap/ John's Tumblr - Announcing Chris Beard as Greylock Executive-in-Residence. Lilly.tumblr.com (2013-07-08). Retrieved on 2014-02-20. "সংরক্ষণাগারভুক্ত অনুলিপি"। ১৫ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  Entry at Greylock Partners Twitter account LinkedIn entry
দধীচি

দধীচি ছিলেন প্রাচীন ভারতের একজন ঋষি। বিভিন্ন সময় দধীচিকে উদ্ধৃত করে নানা গল্প, উপন্যাস, কবিতা রচনা করা হয়েছে। দধীচি বা দধ্যাংশ নামটি সংস্কৃতের দধ্য(দৈ) ও অংশ(ভাগ) শব্দ মিলিত হয়ে সৃষ্টি হয়েছে। এর অৰ্থ হল ‘যার দেহ দধ্য(দৈ) থেকে শক্তি আহরণ করেছে’। ঋষি দধীচির নাম দধ্যাঙ্গ বা দধ্যাংশ শব্দ থেকে এসেছে বলে বিখ্যাত সংস্কৃত পণ্ডিত পাণিনি তার অষ্টাধ্যায়ী গ্ৰন্থে উল্লেখ করেছেন। ঋষি দধীচি শিবভক্ত হিসেবে প্ৰখ্যাত। সতী বিচ্ছেদের পর শিব কিছুদিন অরণ্যতে বাস করেছিলেন । ঋষি হিসেবে শিবের বনে আবিৰ্ভাব হবার দিনকে বাৰ্ষিক মহাশিবরাত্রি হিসেবে উদ্‌যাপন করা হয়। বনে থাকা কালীন দধীচি ও অন্য ঋষিগণ মহাদেবের আরাধনা করার কথা পুরাণে পাওয়া যায়। ভাগবত পুরাণ অনুসারে ঋষি দধীচি ‘অথৰ্বন মুনি’ ও তার পত্নী ‘চিত্তি’র পুত্ৰ। ঋষি অথৰ্বনকে হিন্দু ধৰ্মশাস্ত্ৰ চতুর্বেদের অন্যতম অথর্ববেদ এর রচয়িতা । তার পত্নী চিত্তি ঋষি ‘কৰ্দম’র কন্যা ছিলেন। ঋষি দধীচির পত্নীর নাম স্বৰ্চা ও পুত্ৰ পিপ্পলাদ। ঋষি পিপ্পালাড়া প্ৰশ্ন উপনিষদের রচয়িতা । দধীচি মুনি নৈমিষারণ্যের মিশ্ৰিখে আশ্ৰম প্ৰতিষ্ঠা করেছিলেন । বৰ্তমান এটি উত্তরপ্ৰদেশ এর লক্ষ্ণৌতে অবস্থিত। বৰ্তমান রাজস্থান এ বসবাস করা দধীচ ব্ৰাহ্মণ সম্প্ৰদায়ের লোকেরা ঋষি দধীচির বংশধর । ঋগ্বেদ ১.১১৯.৯ জানাচ্ছে : যে অশ্বিদ্বির স্তব করেছিল মধু সন্ধানী মক্ষিকারা , উশিজপুত্র যাদেরকে সোম হব্য দিয়েছিল । দধীচির মনকে যারা লুব্ধ ক'রেছিল তাঁকে তাদের অশ্বিমস্তক দিয়ে যাতে তিনি তাদেরকে মধুবিদ্যা শিখিয়েছিলেন । পৌরাণিক কাহিনীতে অসুরদের রাজা বৃত্ৰাসুর স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়।ভগবান বিষ্ণুর কাছে ইন্দ্র জানতে পারেন যে স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় দধীচি মুনির হাড় দিয়ে বানানো অস্ত্র দিয়েই বৃত্ৰাসুরকে হত্যা করতে হবে। এ কথা শুনে দধীচি মুনি আত্মত্যাগ করতে রাজি হলেন। দধীচি দেহত্যাগ করলে তার দেহের হাড় দিয়ে বৃত্ৰাসুরকে মারার জন্য অস্ত্র তৈরি করা হল। যার নামকরণ করা হল বজ্র। দেবরাজ ইন্দ্র এই বজ্র দিয়ে বৃত্ৰাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতে লোকমুখে এই কাহিনী প্রচলিত ছিল। প্ৰজাপতি দক্ষের আয়োজিত যজ্ঞে মহাদেবকে আমন্ত্ৰণ না জানানোর জন্য ঋষি দধীচি প্ৰথম ব্যক্তি হিসেবে সেই যজ্ঞ ত্যাগ করেন । ‘নারায়ণ কবচ’ মন্ত্ৰের রচনা ঋষি দধীচি করেছিলেন। দেবী হিঙ্গলাজের আরাধনার মন্ত্ৰসমূহ দধীচি মুনি রচনা করেছিলেন । পুরাণ বৰ্ণিত আখ্যান অনুসারে পরশুরাম একসময় সকল ক্ষত্ৰিয় নিধন করছিলেন। সেই সময় ঋষি দধীচি কিছু ক্ষত্ৰিয় সন্তানকে হিঙ্গলাজ দেবীর মন্দিরে লুকিয়ে রেখেছিলেন ও দেবীর আরাধনা করে তাদের রক্ষা করেছিলেন। "The Great Sage Dadhichi"। www.urday.com। সংগ্রহের তারিখ ২০২১-০৬-২৫।  Mudgala Purana 1.3.19
এ্যালেক্স ব্ল্যাকওয়েল

আলেকজান্দ্রা জয় ব্ল্যাকওয়েল (জন্মঃ ৩১ আগস্ট ১৯৮৩) হলেন একজন অস্ট্রেলীয় জাতীয় নারী ক্রিকেটার যিনি একজন বিশেষজ্ঞ ব্যাটসম্যান হিসেবে নিউ সাউথ ওয়েলস ও অস্ট্রেলিয়ার দলে খেলে থাকেন। এছাড়াও তার অভিন্ন যমজ বোন কেট অস্ট্রেলিয়া দলের হয়ে খেলে থাকেন। ব্ল্যাকওয়েল ওয়াগায় জন্মগ্রহণ, কিন্তু ইয়েন্দার গ্রিফিথ, নিউ সাউথ ওয়েলস এর বাইরে একটি ছোট গ্রামীণ শহরে বেড়ে ওঠেন। তিনি এবং তার অভিন্ন যমজ বোন কেট বোর্ডিং এর স্কুলের ছাত্রী হিসাবে সিডনি উত্তর তীরবর্তী বার্কার কলেজ পড়াশোনা করেন। ২০০০ সালের মার্চে ব্ল্যাকওয়েল অনূর্ধ্ব-১৭ আন্তঃরাজ্য প্রতিযোগিতার জন্য নিউ সাউথ ওয়েলস দলের হয়ে খেলার সুযোগ হয়। যাতে প্রথম ম্যাচ তিনি মাত্র ৭ রান খরচ করে ৩ উইকেট লাভ করেন এবং ভিক্টোরিয়া ব্লু হয়ে দশ উইকেটে জয়ে জন্য তার ব্যাট করার প্রয়োজন ছিল না। ওয়েস্টার্ন অস্ট্রেলিয়ার বিরুদ্ধে ষষ্ঠ ম্যাচে এসে তিনি অপরাজিত ৫৭ রান করেন যা টুর্নামেন্টের সর্বোচ্চ রান-সংগ্রহকারী রান ছিল। নিউ সাউথ ওয়েলস প্রতিযোগিতার তাদের আট ম্যাচের সবকটিতে জয় লাভ করে এবং ব্ল্যাকওয়েল ব্যাট হাতে ৩৭.২৫ গড়ে ১৪৯ রান ও বল হাতে ও বল হাতে ১৭.০০ গড়ে ৭ উইকেট লাভ করেন। Makin, Leticia; James Phelps (৩১ অক্টোবর ২০০৬)। "Healy's niece targeted-"। The Daily Telegraph। সংগ্রহের তারিখ ২০০৮-০৭-২০। [স্থায়ীভাবে অকার্যকর সংযোগ] "Player Oracle AJ Blackwell"। CricketArchive। সংগ্রহের তারিখ ২০০৯-০৫-১৪।  উইকিমিডিয়া কমন্সে এ্যালেক্স ব্ল্যাকওয়েল সংক্রান্ত মিডিয়া রয়েছে।
এলিসি পেরি

এলিসি আলেকজান্দ্রা পেরি (জন্মঃ ৩ নভেম্বর ১৯৯০) হলেন একজন অস্ট্রেলিয়ান ক্রীড়াবিদ যিনি মাত্র ১৬ বছর বয়সে অস্ট্রেলিয়ান ক্রিকেট এবং ফুটবল (সকার) উভয়ের দলের হয়ে আত্মপ্রকাশ করেন। তিনি ২০০৭ সালের জুলাই তারিখে আন্তর্জাতিক ক্রিকেটে অভিষেক ঘটান এবং এক মাস পরে তিনি অস্ট্রেলিয়ার ফুটবল দলের টুপি পরেন। পেরি অস্ট্রেলিয়ার ক্রিকেটে প্রতিনিধিত্ব করা পুরুষ বা মহিলাদের ভিতরে সর্বকনিষ্ঠ ব্যক্তি হন এবং প্রথম অস্ট্রেলিয়ান মহিলা ক্রিকেট ও ফুটবল এসোসিয়েশন বিশ্বকাপে উভয় পর্যায়ে খেলা ক্রীড়াবিদ।. পেরি ওয়াহরঙ্গায় জন্মগ্রহণ করেন। তিনি সিডনিতে বিক্রফট প্রাইমারি স্কুলে তার প্রাথমিক শিক্ষা জীবন সমাপ্ত করেন। তিনি ক্রীড়া ক্যাপ্টেন, অ্যাথলেটিক্স ক্যাপ্টেন এবং ক্রিকেট ক্যাপ্টেন খেতাব নিয়ে ২০০৮ সালে ১২ বছর বয়সে পায়াম্বল লেডিজ কলেজ উপস্থিত হয়েছিলেন। তিনি বর্তমানে সিডনি বিশ্ববিদ্যালয় এর অর্থনীতি ও সামাজিক বিজ্ঞান বিভাগে অধ্যয়নরত আছেন। ২০১৩ সালে পেরি, বিশ্বের ৩৬ তম সবচেয়ে বাজারজাত ক্রিড়াবিদ এবং সবচেয়ে বাজারজাত অস্ট্রেলীয় ক্রীড়াবিদ হিসেবে "স্পোর্টস প্রো" পত্রিকায় নিজের নাম দখল করেন। তিনি জকি আন্ডারওয়্যার এর একটি বাণিজ্যিক প্রচারে হাজির হন। Sydney Morning Herald – Darlings of the nation as Matildas join the elite ইএসপিএনক্রিকইনফোতে এলিসি পেরি (ইংরেজি) , retrieved 20 March 2008. Teen prodigy must decide between soccer and cricket ওয়েব্যাক মেশিনে আর্কাইভকৃত ১৭ ফেব্রুয়ারি ২০০৮ তারিখে from The Daily Telegraph, 14 February 2008, retrieved 15 February 2008. Wasley, Alice (২২ জানুয়ারি ২০১২)। "Levelling the Playing Field"। Sunday Herald Sun Magazine। পৃষ্ঠা 17।  "Ellyse Perry the most marketable Australian athlete"। foxsports.com.au। সংগ্রহের তারিখ ২৯ জুলাই ২০১৩।  "All-round Ellyse very, Perry good"। The Age। Melbourne। সংগ্রহের তারিখ ২৮ জানুয়ারি ২০১৪।  Gaskin, Lee (২৮ জুলাই ২০১৩)। "Perry steps out of clothes, and comfort zone"। canberratimes.com.a। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৩।  উইকিমিডিয়া কমন্সে এলিসি পেরি সংক্রান্ত মিডিয়া রয়েছে। এলিসি পেরি – ফিফা প্রতিযোগিতার রেকর্ড (ইংরেজি) Sydney FC player profile ওয়েব্যাক মেশিনে আর্কাইভকৃত ২৩ অক্টোবর ২০১৩ তারিখে
এডওয়ার্ড লিওনার্ড গিঞ্জটন

এডওয়ার্ড লিওনার্ড গিঞ্জটন একজন ইউক্রেনীয়-মার্কিন পদার্থবিজ্ঞানী। গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন। স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন। http://www.ieeeghn.org/wiki/index.php/Edward_L._Ginzton "সংরক্ষণাগারভুক্ত অনুলিপি"। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) https://ginzton.stanford.edu "সংরক্ষণাগারভুক্ত অনুলিপি"। ৯ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) http://www.ieeeghn.org/wiki/index.php/Oral-History:Edward_Ginzton